AARHUS: Fænomenet og kryptovalutaen Bitcoin er de senere måneder kommet på alles læber. Og det mærker man i Aarhus.

Elektronikvirksomheden Proshop med base i Højbjerg er blevet nødt til at sætte loft på, hvor mange af butikkens kraftigste grafikkort, man vil sælge. Det skriver dr.dk.

Man har derfor lagt et loft på maksimalt to kort per kunde, så man ikke tømmer hele lageret på én gang.

Efterspørgslen på de kraftige grafikkort er røget voldsom i vejret, da de kan bruges til at udvinde den virtuelle valuta.

- Det vildeste, vi har oplevet ind til videre, er en russer, som spurgte på 100.000 grafikkort af en særlig type, siger Ivan Jæger Christiansen, administrerende direktør i Proshop, til dr.dk.